Milton Glaser

Milton Glaser (født 26. juni 1929 i The Bronx i New York City, død 26. juni 2020) var en amerikansk grafisk designer. Han stod blant annet bak utformingen av den ikoniske I Love New York-logoen en psykedelisk plakat med Bob Dylan som motiv, og logoene til DC Comics, Stony Brook University og Brooklyn Brewery. I 1954 var han en av dem som etablerte Push Pin Studios, han startet New York Magazine sammen med Clay Felker, og i 1974 startet han sitt eget designbyrå som fikk navnet Milton Glaser, Inc. Blant arbeidene som nådde ut til et stort internasjonalt publikum var hans mange illustrasjoner til plateomslag. Mange av verkene hans har blitt utstilt og kjøpt inn av museer over hele verden. Han mottok en rekke priser for arbeidene sine, og i 2009 mottok han National Medal of the Arts fra president Barack Obama. Han var den første grafiske designeren som mottok denne anerkjennelsen.

Bakgrunn 
Milton Glaser var sønn av Eugene og Eleanor (født Bergman) Glaser, som var jødiske immigranter fra Ungarn. Familien bodde i den sørlige delen av bydelen The Bronx, der faren eide og drev et kombinert renseri og skredderverksted. Moren Eleanor var hjemmeværende husmor. Milton Glaser gikk på tegneskole i oppveksten, med kunstnerne Raphael og Moses Soyer som lærere, og etter grunnskolen tok han high school-utdannelse ved High School of Music & Art på Manhattan.

I 1974 etablerte han sitt eget designbyrå som han kalte Milton Glaser Inc. I 1983 startt han og Walter Bernard firmaet WBMG som spesialiserte seg på design for trykte medier; også dette firmaet holdt til i New York City. WBMG har vært ansvarlig for layouten til 50 tidsskrifter, aviser og andre utgivelser over hele verden.

I løpet av sin lange karriere formga Glaser egenhendig over 400 plakater. Arbeidene hans finnes på Cooper Hewitt National Design Museum i New York; Victoria and Albert Museum i London og Israel Museum i Jerusalem. Han har også vært representert på utstillinger i en rekke land rundt om i verden. Dessuten hadde han separatutstillinger på Centre Georges Pompidou i Paris og på Museum of Modern Art i New York City.

Verker (utvalg)

Referanser

Eksterne lenker 
 
 
 

Designere fra USA
Grafiske designere